CELEX: 32015R0192
Language: sl
Date: 2015-02-09 00:00:00
Title: Uredba Sveta (EU) 2015/192 z dne 9. februarja 2015 o spremembi Uredbe (ES) št. 174/2005 o uvedbi omejitev pri zagotavljanju pomoči v zvezi z vojaškimi dejavnostmi v Slonokoščeni obali

10.2.2015   
               
               
                  SL
               
               
                  Uradni list Evropske unije
               
               
                  L 33/1
               
            
         UREDBA SVETA (EU) 2015/192
         z dne 9. februarja 2015
         o spremembi Uredbe (ES) št. 174/2005 o uvedbi omejitev pri zagotavljanju pomoči v zvezi z vojaškimi dejavnostmi v Slonokoščeni obali
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 215(1) Pogodbe,
         ob upoštevanju Sklepa Sveta 2010/656/SZVP z dne 29. oktobra 2010 o podaljšanju omejevalnih ukrepov proti Slonokoščeni obali (1),
         ob upoštevanju skupnega predloga visokega predstavnika Unije za zunanje zadeve in varnostno politiko ter Evropske komisije,
         ob upoštevanju naslednjega:
         
                     (1)
                  
                  
                     Sklep 2010/656/SZVP je razveljavil Skupno stališče Sveta 2004/852/SZVP (2) in podaljšal omejevalne ukrepe proti Slonokoščeni obali zaradi izvajanja Resolucije Varnostnega sveta Združenih narodov (v nadaljnjem besedilu: Resolucija VS ZN) 1572 (2004) in naslednjih resolucij VS ZN. Uredba Sveta (ES) št. 174/2005 (3) je bila sprejeta za izvajanje Skupnega stališča 2004/852/SZVP in je sedaj podlaga za izvajanje Sklepa 2010/656/SZVP na ravni Unije z uvedbo omejitev pri zagotavljanju pomoči Slonokoščeni obali v zvezi z vojaškimi dejavnostmi.
                  
               
                     (2)
                  
                  
                     Uvesti bi bilo treba dodatno odstopanje od prepovedi prodaje, dobave, prenosa in izvoza opreme, ki bi se lahko uporabila za notranjo represijo, da se po potrebi omogoči dovolitev določene opreme, ki je namenjena za civilno uporabo v rudarstvu ali infrastrukturnih projektih, ko bo sprejet Sklep Sveta SZVP 2015/202 (4).
                  
               
                     (3)
                  
                  
                     Navedeni ukrep spada na področje uporabe Pogodbe o delovanju Evropske unije, zato je za izvedbo ukrepa, zlasti zaradi zagotovitve enotne uporabe ukrepa s strani gospodarskih subjektov v vseh državah članicah, potreben regulativni ukrep na ravni Unije.
                  
               
                     (4)
                  
                  
                     Uredbo (ES) št. 174/2005 bi bilo zato treba ustrezno spremeniti –
                  
               SPREJEL NASLEDNJO UREDBO:
         
            Člen 1
            Uredba (ES) št. 174/2005 se spremeni:
            
                        1.
                     
                     
                        člen 1 se črta;
                     
                  
                        2.
                     
                     
                        člen 4a se nadomesti z naslednjim:
                        
                           „Člen 4a
                           
                              1.   Z odstopanjem od člena 3 lahko pristojni organ iz Priloge II države članice, v kateri ima izvoznik svoj sedež, ali, v primeru ko izvoznik nima sedeža v Uniji, pristojni organ države članice, iz katere se oprema lahko prodaja, dobavlja, prenaša ali izvaža, pod pogoji, ki se mu zdijo ustrezni, dovoli prodajo, dobavo, prenos ali izvoz nesmrtonosne opreme, vključene v Prilogo I, ko ugotovi, da je zadevna nesmrtonosna oprema namenjena zgolj omogočanju varnostnim silam Slonokoščene obale, da uporabljajo le ustrezno in sorazmerno silo pri ohranjanju javnega reda.
                           
                           
                              2.   Z odstopanjem od člena 3 lahko pristojni organ iz Priloge II države članice, v kateri ima izvoznik svoj sedež, ali, v primeru ko izvoznik nima sedeža v Uniji, pristojni organ države članice, iz katere se oprema lahko prodaja, dobavlja, prenaša ali izvaža, pod pogoji, ki se mu zdijo ustrezni, dovoli prodajo, dobavo, prenos ali izvoz opreme, navedene v Prilogi I, ki bi se lahko uporabila za notranjo represijo in ki je namenjena samo za podporo procesu reforme varnostnega sektorja v Slonokoščeni obali in za podporo ali uporabo s strani Operacije Združenih narodov v Slonokoščeni obali (UNOCI) ter francoskim silam, ki jih podpirajo.
                           
                           
                              3.   Dovoljenja iz odstavkov 1 in 2 se izdajo v skladu s podrobnimi pravili iz členov 11 in 12 Uredbe (ES) št. 428/2009 in veljajo v vsej Uniji.
                           
                           
                              4.   Zadevna država članica obvesti druge države članice in Evropsko komisijo o vsakem dovoljenju, izdanem na podlagi tega člena, v roku dveh tednov od tega dovoljenja.
                           
                           
                              5.   Za dejavnosti, ki so bile že izvedene, se dovoljenja ne izda.“
                           
                        ;
                  
                        3.
                     
                     
                        vstavi se naslednji člen:
                        
                           „Člen 4b
                           
                              1.   Z odstopanjem od člena 3 lahko pristojni organ iz Priloge II države članice, v kateri ima izvoznik svoj sedež, ali, v primeru ko izvoznik nima sedeža v Uniji, pristojni organ države članice, iz katere se oprema lahko prodaja, dobavlja, prenaša ali izvaža, pod pogoji, ki se mu zdijo ustrezni, dovoli prodajo, dobavo, prenos ali izvoz opreme, navedene v točki 4 Priloge I, če je ta oprema namenjena izključno za civilno uporabo v rudarstvu ali infrastrukturnih projektih.
                           
                           
                              2.   Dovoljenje iz odstavka 1 se izda v skladu s podrobnimi pravili iz členov 11 in 12 Uredbe (ES) št. 428/2009 in velja v vsej Uniji.
                           
                           
                              3.   Izvozniki pristojnemu organu posredujejo vse ustrezne podatke, ki se zahtevajo za oceno njihove prošnje za dovoljenje.
                           
                           
                              4.   Pristojni organ ne izda dovoljenja za nobeno prodajo, dobavo, prenos ali izvoz opreme, navedene v točki 4 Priloge I, razen če je ugotovil, da je oprema namenjena izključno za civilno uporabo v rudarstvu ali infrastrukturnih projektih.
                           
                           
                              5.   Zadevna država članica o svoji nameri za izdajo dovoljenja iz odstavka 1 obvesti druge države članice in Komisijo vsaj en teden vnaprej.
                           
                           
                              6.   Za dejavnosti, ki so bile že izvedene, se dovoljenja ne izda.“
                           
                        ;
                  
                        4.
                     
                     
                        v Prilogi I se naslov nadomesti z naslednjim:
                        „Seznam opreme iz členov 3, 4a in 4b, ki bi se lahko uporabila za notranjo represijo“;
                  
                        5.
                     
                     
                        v Prilogi II se naslov nadomesti z naslednjim:
                        „Seznam pristojnih organov iz členov 4a in 4b“.
                  
         
            Člen 2
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 9. februarja 2015
            
               
                  Za Svet
               
               
                  Predsednica
               
               F. MOGHERINI
            
         
         
            (1)  UL L 285, 30.10.2010, str. 28.
         
            (2)  Skupno stališče Sveta 2004/852/SZVP z dne 13. decembra 2004 o omejevalnih ukrepih proti Slonokoščeni obali (UL L 368, 15.12.2004, str. 50).
         
            (3)  Uredba Sveta (ES) št. 174/2005 Sveta z dne 31. januarja 2005 o uvedbi omejitev pri zagotavljanju pomoči v zvezi z vojaškimi dejavnostmi v Slonokoščeni obali (UL L 29, 2.2.2005, str. 5).
         
            (4)  Sklep Sveta SZVP 2015/202 z dne 9. februarja 2015 o spremembi Sklepa 2010/656/SZVP o podaljšanju omejevalnih ukrepov proti Slonokoščeni obali (glej stran 37 tega Uradnega lista).